Burbiškio dvaras (Anykščiai)
Burbiškio dvaras ir parkas – vėlyvojo klasicizmo stiliaus rūmai prie Anykštos upelio, pastatyti 1853–1857 m. Sodybą sudaro rūmai su parku, oficina, kumetynas ir tvartas. Rūmai romantizuoto klasicizmo formų, vienaukščiai, su antresole, portiku ir dviaukščiais rizalitais; fasadai su lieto ketaus balkonais. Viduje išliko klasicistinių krosnių ir židinių. Dvaras priklausė VU, nuo XIX a. vidurio iki 1932 m. – Venslovavičiams, kurie pastatė ir įrengė naujus dvaro rūmus, pasodino parką. Giminės koplyčia buvo pastatyta Anykščiuose.